section_heading: Karijera
paragraph_text: Profesionalnu karijeru započeo je u redovima talijanskog Milana, međutim nije zaigrao nijednu utakmicu za klub, već je četiri sezone bio na posudbama. Tako je prve nastupe imao u Dijonu, gdje je u 34 ligaška nastupa postigao 8 golova. Iduće sezone odlazi na posudbu u Lille gdje je nastupio 14 puta te postigao 2 pogotka. Godine 2010. odlazi na posudbu u Monaco, gdje se zadržao samo šest mjeseci, te u siječnju 2011. godine opet odlazi na posudbu, ovaj put u Saint-Étienne, za koji potpisuje stalni ugovor u prosincu iste godine.